*Projekts*

2018. gada 10. decembrī Rīkojums Nr.

Rīgā (prot. Nr.            . §)

**Par finansējuma piešķiršanu Gulbenes novada domei**

1. Lai saglabātu vēsturiskās liecības par 1941. gadā Litenes vasaras nometnes vietā kritušajiem latviešiem, sarkanā terora upuriem, kā arī represētajiem Latvijas bruņoto spēku virsniekiem, instruktoriem, karavīriem, Litenes novada pašvaldība ir iecerējusi izveidot piemiņas parku šo karavīru godināšanai un sabiedrības informēšanai. Latvijas vēstures stiprināšanas un saglabāšanas kontekstā Aizsardzības ministrija ir lēmusi atsavināt Nacionālo bruņoto spēku demilitarizētu lielgabalu Gulbenes novada pašvaldības vajadzībām Piemiņas parka labiekārtošanai.

Pamatojoties uz likumu “Par vidēja termiņa budžeta ietvaru 2018., 2019. un 2020.gadam”, lai nodrošinātu demilitarizētā lielgabala pamatnes izveidi un informatīvo stendu uzstādīšanu, piešķirt līdzfinansējumu Gulbenes novada pašvaldībai no Aizsardzības ministrijas budžeta programmas 30.00.00 “Valsts aizsardzības politikas realizācija” 2500,00 *euro* apmērā un atbalstīt Aizsardzības ministrijas priekšlikumu finansējuma pārdalei 2019.gadā no budžeta programmas 30.00.00 “Valsts aizsardzības politikas realizācija”, samazinot izdevumus precēm un pakalpojumiem un palielinot izdevumus kapitālo izdevumu transfertiem 2 500,00 *euro* apmērā.

2. Aizsardzības ministrijai noslēgt sadarbības līgumu ar Gulbenes novada domi par finansējuma piešķiršanu šā rīkojuma 1. punktā minētā uzdevuma izpildei, paredzot līdzekļu izlietojuma kontroli un nosakot, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Gulbenes novada dome.

Ministru prezidents M. Kučinskis

Aizsardzības ministrs R. Bergmanis